CELEX: 32016R1705
Language: lv
Date: 2016-09-09 00:00:00
Title: Eiropas Centrālās bankas Regula (ES) 2016/1705 (2016. gada 9. septembris), ar ko groza Regulu (EK) Nr. 1745/2003 (ECB/2003/9) par obligāto rezervju piemērošanu (ECB/2016/26)

23.9.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 257/10
               
            EIROPAS CENTRĀLĀS BANKAS REGULA (ES) 2016/1705
      (2016. gada 9. septembris),
      ar ko groza Regulu (EK) Nr. 1745/2003 (ECB/2003/9) par obligāto rezervju piemērošanu (ECB/2016/26)
      EIROPAS CENTRĀLĀS BANKAS PADOME,
      ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 19.1. pantu,
      ņemot vērā Padomes Regulu (EK) Nr. 2531/98 (1998. gada 23. novembris) par obligāto rezervju piemērošanu, ko veic Eiropas Centrālā banka (1),
      tā kā:
      
                  (1)
               
               
                  Lai no rezervju bāzes izslēgtu starpbanku saistības, jebkuram standarta atvilkumam, kuru parāda vērtspapīru kategorijā piemēro saistībām ar termiņu līdz diviem gadiem, būtu jābalstās uz euro zonu aptverošu makroekonomisku attiecību starp: a) to attiecīgo instrumentu krājumiem, kurus emitējušas kredītiestādes un kuri ir citu kredītiestāžu un ECB un iesaistīto nacionālo centrālo banku turējumā; un b) apgrozībā esošo šādu kredītiestāžu emitētu instrumentu kopējo summu. Jāprecizē Eiropas Centrālās bankas Regulas (EK) Nr. 1745/2003 (ECB/2003/9) (2) 3. panta 2. punktā noteiktā metode standarta atvilkuma piemērošanai.
               
            
                  (2)
               
               
                  Tādēļ attiecīgi jāgroza Regula (EK) Nr. 1745/2003 (ECB/2003/9),
               
            IR PIEŅĒMUSI ŠO REGULU.
      1. pants
      Grozījumi
      Regulu (EK) Nr. 1745/2003 (ECB/2003/9) groza šādi:
      
                  1)
               
               
                  šādi groza 3. pantu:
                  
                              a)
                           
                           
                              ar šādu tekstu aizstāj 1. un 2. punktu:
                              “1.   Iestādes rezervju bāze ietver šādas Eiropas Centrālās bankas Regulā (ES) Nr. 1071/2013 (ECB/2013/33) (*) noteiktajā ECB pārskatu sniegšanas sistēmā definētas saistības, kas radušās līdzekļu pieņemšanas rezultātā:
                              
                                          a)
                                       
                                       
                                          noguldījumi; un
                                       
                                    
                                          b)
                                       
                                       
                                          emitētie parāda vērtspapīri.
                                       
                                    Ja iestādei ir saistības, kas attiecas uz tās pašas iestādes filiāli, galveno biroju vai reģistrācijas vietas biroju, kurš neatrodas iesaistītajās dalībvalstīs, tā šīs saistības iekļauj rezervju bāzē.
                              2.   Rezervju bāzē neiekļauj šādas saistības:
                              
                                          a)
                                       
                                       
                                          saistības pret jebkuru citu iestādi, kura nav iekļauta to iestāžu sarakstā, kuras saskaņā ar 2. panta 3. punktu atbrīvotas no ECB obligāto rezervju prasībām; un
                                       
                                    
                                          b)
                                       
                                       
                                          saistības pret ECB vai iesaistītajām NCB.
                                       
                                    
                                 (*)  Eiropas Centrālās bankas Regula (ES) Nr. 1071/2013 (2013. gada 24. septembris) par monetāro finanšu iestāžu sektora bilanci (ECB/2013/33) (OV L 297, 7.11.2013., 1. lpp.).”;"
						
                           
                        
                              b)
                           
                           
                              iekļauj šādu 2.a punktu:
                              “2.a   Attiecībā uz 1. punkta a) apakšpunktā minēto saistību kategoriju “noguldījumi” 2. punktā minēto izņēmumu piemēro šādi: iestāde attiecīgajai iesaistītajai NCB sniedz pierādījumus par 2. punkta a) un b) apakšpunktā minēto saistību summu, un summu, par kuru sniegti pierādījumi, atvelk no rezervju bāzes.
                              Attiecībā uz 1. punkta b) apakšpunktā minēto saistību kategoriju “emitētie parāda vērtspapīri” 2. punktā minēto izņēmumu piemēro, šādi atvelkot attiecīgo summu no rezervju bāzes:
                              
                                          a)
                                       
                                       
                                          iestāde attiecīgajai iesaistītajai NCB sniedz pierādījumus par 2. punkta a) un b) apakšpunktā minēto saistību summu, un summu, par kuru sniegti pierādījumi, atvelk no rezervju bāzes;
                                       
                                    
                                          b)
                                       
                                       
                                          ja iestāde nespēj attiecīgajai iesaistītajai NCB sniegt pierādījumus par 2. punkta a) un b) apakšpunktā minēto saistību summu, iestāde tās emitēto apgrozībā esošo parāda vērtspapīru ar sākotnējo termiņu līdz 2 gadiem (ieskaitot) summai piemēro standarta atvilkumu, kas publicēts ECB interneta vietnē.”;
                                       
                                    
                        
            
                  2)
               
               
                  visā regulā svītro vārdus “par naudas un banku statistiku”.
               
            2. pants
      Nobeiguma noteikumi
      Šī regula stājas spēkā 2016. gada 14. decembrī.
      
         Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
         Frankfurtē pie Mainas, 2016. gada 9. septembrī
         
            
               ECB Padomes vārdā –
            
            
               ECB priekšsēdētājs
            
            Mario DRAGHI
         
      
      
         (1)  OV L 318, 27.11.1998., 1. lpp.
      
      
         (2)  Eiropas Centrālās bankas Regula (EK) Nr. 1745/2003 (2003. gada 12. septembris) par obligāto rezervju piemērošanu (ECB/2003/9) (OV L 250, 2.10.2003., 10. lpp.).